กองทัพบกกองทัพปลดปล่อยประชาชน

ประวัติ.
ในเดือนกุมภาพันธ์ ค.ศ. 1949 กองทัพและกองพลจำนวนมากที่มีอยู่ได้ถูกจัดระเบียบใหม่เป็นกองทัพจำนวนมากถึงเจ็ดสิบกองทัพ โดยแต่ละกองทัพประกอบด้วยสามกองพล แม้บางกองทัพ เช่น กองทัพที่ 1 จะคงอยู่มานานกว่าห้าสิบปี แต่หลายกองทัพก็ถูกยุบรวมและยุบเลิกอย่างรวดเร็วในช่วงต้นทศวรรษ 1950 ดูเหมือนว่าร้อยละ 20 หรือมากกว่านั้นของกองทัพใหม่ทั้งเจ็ดสิบกองทัพถูกยุบเลิกไปจนถึง ค.ศ. 1953 โดยเฉพาะใน ค.ศ. 1952 เพียงปีเดียว กองทัพที่ 3, 4, 10, 17, 18 และ 19 ก็ถูกยุบไป
PLAGF ประกอบด้วยกำลังหลักและกำลังส่วนภูมิภาคที่ใช้อาวุธตามแบบแผน ซึ่งใน ค.ศ. 1987 มีสัดส่วนมากกว่าร้อยละ 70 ของ PLA ทั้งหมด กองทัพบกสามารถป้องกันประเทศตามแบบแผนได้ดี แต่ใน ค.ศ. 1987 มีศักยภาพการรุกที่จำกัด และมีอุปกรณ์ที่ด้อยประสิทธิภาพสำหรับการทำสงครามนิวเคลียร์ ชีวภาพ หรือเคมี กำลังหลักประกอบด้วยประมาณ 35 หมู่กองทัพ ซึ่งมี 35 กองพลทหารราบ 13 กองพลยานเกราะ และ 33 กองพลปืนใหญ่และกองพลปืนใหญ่ต่อสู้อากาศยาน บวกกับ 71 กรมอิสระ 21 และกองพันอิสระ ส่วนใหญ่เป็นกำลังสนับสนุน กำลังส่วนภูมิภาคประกอบด้วย 73 กองพลป้องกันชายแดนและกองทหารรักษาการณ์ และ 140 กรมอิสระ
ภายใต้ระบบเก่า กองทัพสนามจะประกอบด้วยสามกองพลทหารราบที่ใช้ยานยนต์บางส่วนและสองกรมทหารปืนใหญ่และปืนใหญ่ต่อสู้อากาศยาน แต่ละกองพลของกองทัพสนามมีกำลังพลมากกว่า 12,000 นายในสามกรมทหารราบ หนึ่งกรมทหารปืนใหญ่ หนึ่งกรมยานเกราะ และหนึ่งกองพันปืนใหญ่ต่อสู้อากาศยาน การจัดหน่วยมีความยืดหยุ่น โดยหน่วยบัญชาการระดับสูงสามารถปรับแต่งกำลังรบได้ตามจำนวนกองพลทหารราบที่ต้องการ อย่างน้อยตามทฤษฎีแล้ว แต่ละกองพลมีหน่วยยานเกราะและปืนใหญ่ของตัวเอง ซึ่งระดับยุทธภัณฑ์จริงไม่ได้ถูกเปิดเผยและอาจแตกต่างกันไป และทรัพยากรในระดับกองทัพและในหน่วยอิสระสามารถแบ่งสรรได้ตามความจำเป็น
ใน ค.ศ. 1987 หมู่กองทัพหลักที่จัดตั้งขึ้นใหม่โดยทั่วไปประกอบด้วยทหาร 46,300 นายในหน่วยที่มากถึงสี่กองพล เชื่อว่าประกอบด้วยทหารราบ ยานเกราะ ปืนใหญ่ การป้องกันภัยทางอากาศ พลร่ม และการสนับสนุนทางอากาศ แม้หมู่กองทัพใหม่จะถูกตั้งขึ้นเพื่อสะท้อนถึงการเปลี่ยนผ่านไปสู่ปฏิบัติการรบผสมเหล่า แต่เนื่องจากขาดการใช้ยานยนต์ จึงยังคงประกอบด้วยทหารราบที่ได้รับการสนับสนุนจากหน่วยยานเกราะ ปืนใหญ่ และหน่วยอื่น ๆ กองพลยานเกราะทั้ง 13 กองพล แต่ละกองพลมี 3 กรมและรถถังหลัก (MBT) 240 คัน แต่ขาดการสนับสนุนจากทหารราบยานยนต์ที่เพียงพอ
มีหลักฐานการใช้รถลำเลียงพลหุ้มเกราะน้อยมากในระหว่างความขัดแย้งชายแดนจีน–เวียดนามใน ค.ศ. 1979 และรถถังถูกนำมาใช้เป็นปืนใหญ่เคลื่อนที่และสนับสนุนทหารราบที่ลงจากยานยนต์ ส่วนกองกำลังปืนใหญ่เน้นการใช้ปืนลากจูง ปืนใหญ่สนาม และเครื่องยิงจรวดหลายลำกล้องที่ติดตั้งบนรถบรรทุก ในช่วงทศวรรษ 1980 ปืนใหญ่อัตตาจรบางส่วนเริ่มเข้าประจำการ แต่ PLA ก็ได้ผลิตเครื่องยิงจรวดออกมาด้วยเช่นกัน ซึ่งเป็นทางเลือกที่ถูกกว่า แต่ก็ยังไม่สามารถทดแทนปืนอัตตาจรได้อย่างสมบูรณ์ มีอุปกรณ์ก่อสร้าง สะพานเคลื่อนที่ รถบรรทุก และรถหัวลากหลากหลายชนิด เครื่องยิงจรวดหลายลำกล้องสำหรับวางทุ่นระเบิดต่อต้านรถถังแบบใหม่ปรากฏขึ้นใน ค.ศ. 1979 แต่อุปกรณ์วางทุ่นระเบิดและเก็บทุ่นระเบิดยังคงมีจำกัด
กำลังส่วนภูมิภาคประกอบด้วยทหารประจำการของ PLA ที่จัดตั้งขึ้นเป็นกองพลอิสระสำหรับภารกิจรักษาการณ์ กองพลรักษาการณ์เป็นหน่วยคงที่ ซึ่งมีปืนใหญ่จำนวนมาก ถูกส่งไปประจำการตามแนวชายฝั่งและชายแดนในพื้นที่ที่มีแนวโน้มว่าจะถูกโจมตี กำลังส่วนภูมิภาคนี้มีอาวุธยุทโธปกรณ์น้อยกว่าเมื่อเทียบกับกำลังหลัก และมีส่วนร่วมในการฝึกกำลังอาสาสมัคร พวกเขาเป็นหน่วยของ PLA ที่มักถูกใช้เพื่อฟื้นฟูความสงบเรียบร้อยในช่วงการปฏิวัติวัฒนธรรม เมื่อประธานเหมา เจ๋อตงประกาศก่อตั้งสาธารณรัฐประชาชนจีนในวันที่ 1 ตุลาคม ค.ศ. 1949 PLAGF มีกำลังพลเป็นกองทัพชาวนาที่มีกำลังพลถึง 4.9 ล้านคน หลังจากนั้นไม่นาน การปลดประจำการทหารที่ได้รับการฝึกฝนไม่ดีและไม่น่าเชื่อถือในทางการเมืองก็ได้เริ่มต้นขึ้น ส่งผลให้กำลังพลของกองทัพลดลง
ในศตวรรษที่ 21 PLAGF ยังคงดำเนินการปฏิรูป ทดลอง ปรับปรุงให้ทันสมัย และปรับโครงสร้างครั้งใหญ่ต่อไปเพื่อรับมือกับภัยคุกคามที่อาจเกิดขึ้นและเสริมสร้างขีดความสามารถของตน กองพลต่าง ๆ ได้ถูกปรับลดขนาดลงเป็นกองพลน้อยผสมเหล่า ซึ่งถูกจัดระเบียบใหม่เป็นหมู่กองทัพความพร้อมสูง โดยการจัดหน่วยแบบกองพลกำลังจะถูกเลิกใช้และจะเหลือโครงสร้างแบบกองพลอยู่เพียงจำนวนจำกัด ขณะที่ขนาดของ PLAGF ได้ถูกลดจำนวนลงในช่วงหลายทศวรรษที่ผ่านมา แต่หน่วยที่เน้นเทคโนโลยีเข้มข้น เช่น หน่วยรบพิเศษ (SOF) การบินกองทัพบก (เฮลิคอปเตอร์) อาวุธปล่อยผิวพื้นสู่อากาศ (SAMs) และหน่วยการสงครามอิเล็กทรอนิกส์ล้วนถูกขยายกำลังอย่างรวดเร็ว
หลักนิยมทางยุทธการล่าสุดของ PLAGF เน้นย้ำถึงความสำคัญของเทคโนโลยีสารสนเทศ การสงครามอิเล็กทรอนิกส์และข้อมูลข่าวสาร และการโจมตีระยะไกลด้วยความแม่นยำสูงในการสงครามอนาคต ระบบบัญชาการ ควบคุม และสื่อสาร (C3) แบบเก่าที่ใช้โทรศัพท์และวิทยุกำลังถูกแทนที่ด้วยเครือข่ายข้อมูลในสนามรบแบบบูรณาการ ซึ่งประกอบด้วยเครือข่ายท้องถิ่นและเครือข่ายบริเวณกว้าง (LAN/WAN) โทรคมนาคมผ่านดาวเทียม ระบบเฝ้าระวังและลาดตระเวนด้วยอากาศยานไร้คนขับ (UAV) และศูนย์บัญชาการและควบคุมเคลื่อนที่#เปลี่ยนทาง 
โครงสร้าง.
องค์กร.
อำนาจบัญชาการของกองทัพจีนนั้นมาจากคณะกรรมการการทหารส่วนกลาง (CMC) โดยผ่านกองบัญชาการเหล่าทัพต่าง ๆ รวมถึงกองบัญชาการ PLAGF และกองบัญชาการภาคพื้น (TC) โดยส่วนประกอบของ PLAGF ที่อยู่ในแต่ละกองบัญชาการภาคพื้นจะเรียกว่ากองทัพภาคพื้น ทั้งกองบัญชาการ PLAGF และภาคพื้นจะควบคุมหน่วยปฏิบัติการในยามสงบ และภาคพื้นจะเข้าควบคุมอย่างสมบูรณ์ในยามสงคราม โครงสร้างการบังคับบัญชาแบบคู่ (ทหาร-การเมือง) มีอยู่ตลอดทั้งระบบ
หน่วยในพื้นที่อ่อนไหว เช่น ปักกิ่ง ฮ่องกง และซินเจียง ขึ้นตรงต่อกองบัญชาการ PLAGF
หลังการปฏิรูปใน ค.ศ. 2017 โครงสร้างกองบัญชาการ PLAGF เป็นดังนี้:
เหล่า.
PLAGF ประกอบด้วยกองทัพประจำการและกองกำลังสำรอง แม้ตามกฎหมายจีนจะมีการเกณฑ์ทหาร แต่การรับรัฐการทหารภาคบังคับก็ไม่ได้ถูกนำมาใช้ตั้งแต่ ค.ศ. 1949 เนื่องจากกองทัพปลดปล่อยประชาชนสามารถรับสมัครทหารโดยสมัครใจได้เพียงพออยู่แล้ว กำลังอาสาสมัครจีนไม่ได้เป็นส่วนหนึ่งของกองทัพปลดปล่อยประชาชน อย่างไรก็ตาม พวกเขาสามารถทำหน้าที่เป็นกำลังสำรองได้ในระดับหนึ่ง ซึ่งระบุไว้ใน "เค้าโครงการฝึกอบรมและประเมินผลทางการทหารของกองกำลังสำรอง" ที่ออกโดยกรมเสนาธิการกองทักบกกองทัพปลดปล่อยประชาชนใน ค.ศ. 2007 อย่างไรก็ดี กำลังอาสาสมัครไม่ได้เป็นส่วนหนึ่งของกำลังสำรองอย่างเป็นทางการนับตั้งแต่มีการผ่านกฎหมายว่าด้วยกำลังสำรองใน ค.ศ. 2022
เหล่าของ PLAGF ประกอบด้วยทหารราบ (รวมถึงทหารราบยานยนต์) ทหารยานเกราะ ทหารปืนใหญ่ ทหารป้องกันทางอากาศ การบินทหารบก ทหารช่าง ทหารต่อต้านเคมี ทหารสื่อสาร หน่วยรบพิเศษ ทหารส่งกำลังบำรุง ทหารลาดตระเวน การสงครามอิเล็กทรอนิกส์ และอื่น ๆ เหล่าเหล่านี้มีสถาบันการศึกษาทางการทหารของตนเอง
โครงสร้างการปฏิบัติการ.
โครงสร้างการปฏิบัติการของ PLA สะท้อนให้เห็นถึงภารกิจเชิงยุทธศาสตร์ สภาพแวดล้อมทางการเมือง และสถานการณ์ทางภูมิศาสตร์ของจีน ตั้งแต่ปลายเดือนเมษายน ค.ศ. 2017 มี 13 หมู่กองทัพเทียบเท่ากองทัพน้อย (#เปลี่ยนทาง , เรียกอีกอย่างว่ากองทัพน้อยผสม) ซึ่งถูกแบ่งออกเป็น 5 กองบัญชาการภาคพื้น ได้แก่ ภาคพื้นตะวันออก ภาคพื้นใต้ ภาคพื้นเหนือ ภาคพื้นตะวันตก และภาคพื้นกลาง ภายในหมู่กองทัพ กองพลเก่า  กำลังถูกปรับลดขนาดเป็นกองพลน้อย  6 กองพลน้อยผสมเหล่าสำหรับปฏิบัติการภาคพื้นดิน กองพลน้อยสนับสนุนการยิง/ปืนใหญ่ กองพลน้อยป้องกันทางอากาศ กองพลน้อยการบิน กองพลน้อยปฏิบัติการพิเศษ กองพลน้อยสนับสนุนการรบ และกองพลน้อยสนับสนุนการส่งกำลังบำรุง
องค์ประกอบการรบหลักของหมู่กองทัพคือกองพลน้อยผสมเหล่า  ซึ่งมีทั้งกองพลน้อยผสมเหล่าหนัก กองพลน้อยผสมเหล่ากลาง กองพลน้อยผสมเหล่าเบา กองพลน้อยผสมเหล่าสะเทินน้ำสะเทินบก และกองพลน้อยผสมเหล่าภูเขา การจัดหน่วยนี้มีลักษณะคล้ายกับแนวคิดกองพลน้อยรบของกองทัพบกสหรัฐ แต่มีการปรับเปลี่ยนให้เข้ากับความหลากหลายทางภูมิประเทศ ลำดับความสำคัญทางยุทธศาสตร์ ระบบการเมือง และประวัติศาสตร์ทางทหารของจีน
กองพลน้อยผสมเหล่าหนัก กลาง และเบา PLA มีโครงสร้างแบบโมดูลาร์ที่คล้ายคลึงกับหน่วยที่เหนือกว่าและหน่วยรองลงไปในระดับกองพลและกองพัน โดยทั่วไปแล้วกองพลน้อยผสมเหล่า PLAGF จะประกอบด้วยกองบัญชาการกองพลน้อย กองพันปฏิบัติการหลักสี่กองพัน และกองพันสนับสนุนอื่น ๆ ตัวอย่างเช่น กองพลน้อยผสมเหล่าหนักจะประกอบด้วย กองพันผสมเหล่า  สี่กองพัน กองพันปืนใหญ่หนึ่งกองพัน กองพันต่อสู้ทางอากาศหนึ่งกองพัน กองพันลาดตระเวนหนึ่งกองพัน กองพันสนับสนุนการรบหนึ่งกองพัน และกองพันส่งกำลังบำรุงหนึ่งกองพัน
กองพันผสมเหล่าใช้โครงสร้างที่ดึงมาจากระดับกองพลน้อย ตัวอย่างเช่น กองพันผสมเหล่าหนักประกอบด้วยกองร้อยกองบัญชาการกองพัน (รวมถึงหมวดแพทย์ หมวดลาดตระเวน และหมวดป้องกันทางอากาศ) สี่กองร้อยรบเคลื่อนที่ซึ่งรวมถึงสองกองร้อยรถถัง (กองร้อยละ 14 คัน) และสองกองร้อยทหารราบยานยนต์ (กองร้อยละ 14 คัน) หนึ่งกองร้อยอำนาจการยิง และหนึ่งกองร้อยสนับสนุนการรบ/ส่งกำลังบำรุงหนึ่ง
ก่อนการปฏิรูปใน ค.ศ. 2015 สถาบันระหว่างประเทศเพื่อการศึกษายุทธศาสตร์ (IISS) ระบุว่ากองทัพบก PLA มีกองพลยานเกราะที่ยังปฏิบัติงานอยู่เก้ากองพล ประกอบด้วยกองพลน้อยยานเกราะจำนวนหนึ่ง 25 กองพลทหารราบ (ยานยนต์หรือยานยนต์เคลื่อนที่) ซึ่งจัดเป็นกองพลน้อยทหารราบจำนวนหนึ่ง และ 8 กองพลปืนใหญ่ 8 ซึ่งจัดเป็นกองพลน้อยปืนใหญ่สนามเช่นกัน เดนนิส บลาสโกเขียนใน ค.ศ. 2000 ว่า โครงสร้างดั้งเดิมของกองพล PLA (ยานเกราะและยานยนต์) ประกอบด้วยประมาณสามกรมหลัก เรียกว่า "ถวน"  ซึ่งแต่ละกรมมีสามกองพัน  พร้อมหน่วยสนับสนุน นอกจากนี้ยังมีกรม/กองพลน้อยทหารราบที่สี่ (ในกองพลยานเกราะ) หรือยานเกราะ (ในกองพลทหารราบ) กรมปืนใหญ่สนาม กรมหรือกองพันป้องกันทางอากาศ รวมถึงกองพันหรือกองร้อยสื่อสาร ทหารช่าง ลาดตระเวน และป้องกันเคมี พร้อมด้วยหน่วยสนับสนุนการรบ
หน่วยปฏิบัติการพิเศษ.
PLA เริ่มให้ความสนใจกับการสงครามพิเศษสมัยใหม่ในช่วงกลางทศวรรษ 1980 เมื่อกองทัพกำลังเปลี่ยนยุทธศาสตร์จาก "สงครามประชาชน" ไปสู่ "การตั้งรับเชิงรุก" หลังการปฏิรูป กองกำลังปฏิบัติการพิเศษ PLA ได้รับการจัดตั้งขึ้นภายใต้ระดับกองทัพน้อยผสม ในรูปแบบของกองพลน้อยปฏิบัติการพิเศษ  กองพลน้อยปฏิบัติการพิเศษเหล่านี้มีหน้าที่ในการลาดตระเวนเชิงลึกและปฏิบัติการจู่โจมคอมมานโดในปฏิบัติการเคลื่อนที่ของหมู่กองทัพที่สังกัดอยู่ และยังมีความเชี่ยวชาญสูงในปฏิบัติการในภาคพื้นเฉพาะของตนเอง ต่างจากกองกำลังปฏิบัติการพิเศษแบบตะวันตก กองพลน้อยปฏิบัติการพิเศษของกองทัพบก PLA จะเน้นปฏิบัติงานในสภาพแวดล้อมทางทหารตามแบบ โดยมีภารกิจหลักในการลาดตระเวนพิเศษ การเข้ายึดเป้าหมาย ปฏิบัติการตรง การก่อวินาศกรรม การจู่โจม และการค้นหาและกู้ภัย ส่วนการรบนอกแบบ การต่อต้านการก่อการร้าย การป้องกันภายใน กิจการพลเรือน และการรักษาความมั่นคงภายในในจีนนั้นจะอยู่ในความรับผิดชอบของหน่วยปฏิบัติการพิเศษของตำรวจติดอาวุธประชาชน (PAP) แทนที่จะเป็นกองทัพ
กำลังพล.
ชั้นสัญญาบัตร.
ระบบยศและเครื่องหมายยศนายทหารในปัจจุบันได้รับการสถาปนาขึ้นใน ค.ศ. 1988 มีหลายช่องทางในการเข้าเป็นนายทหารสัญญาบัตร เช่น การเข้าร่วมสถาบันการทหาร การเข้าร่วมโครงการนายทหารกองหนุน หรือโครงการคัดเลือกนายทหาร
นายทหารอาจใช้คำว่า "สหาย" เพื่อเรียกขานสมาชิกนายอื่นในกองทัพอย่างเป็นทางการ ("สหาย"ตามด้วยยศหรือตำแหน่ง เช่น "สหายพันเอก" "สหายผู้บังคับกองพัน" หรือเพียงแค่ "สหาย" เมื่อไม่ทราบยศของบุคคลนั้น หรือเมื่อพูดคุยกับทหารหลายนาย)
ชั้นต่ำกว่าสัญญาบัตร.
ระบบเครื่องหมายยศของกำลังพลชั้นอื่น ๆ ในปัจจุบันใช้มาตั้งแต่ ค.ศ. 2022 จ่าสิบเอกและสิบตรีถูกเรียกเป็นนายทหารสัญญาบัตร พลทหารใหม่จะไม่มีการติดยศก่อนจบหลักสูตรการฝึกขั้นต้น และจะได้รับยศพลทหารหลังจบหลักสูตรแล้ว ตามมาตรา 16 ในบทที่ 3 ของ "ระเบียบว่าด้วยการรับรัฐการทหารของทหารประจำการแห่งกองทัพปลดปล่อยประชาชนจีน" , ระบุว่า "ยศต่ำสุดของชั้นประทวนคือพลทหาร"
ทหารเกณฑ์สามารถได้รับการเลื่อนยศเป็นพลทหารชั้นหนึ่งได้ในปีที่สองของการรับรัฐการ เมื่อสิ้นสุดระยะเวลาสองปี ทหารเกณฑ์สามารถปลดประจำการหรือเป็นนายทหารชั้นประทวนได้หากพวกเขาสมัครใจ แม้ตำแหน่งนี้จะต้องการวุฒิการศึกษาระดับมัธยมปลายเป็นอย่างน้อย มีทักษะเฉพาะทาง หรือต้องเข้ารับการฝึกอบรม พวกเขายังสามารถเข้ารับการศึกษาในโรงเรียนทหารเพื่อเป็นนายทหารชั้นสัญญาบัตรได้หลังการประเมินผล
ใน ค.ศ. 2014 มีสถาปนายศพันจ่าหรือจ่าสิบเอกพิเศษขึ้นเพื่อมอบแก่นายทหารชั้นประทวนที่มีประสบการณ์ซึ่งสามารถช่วยผู้บังคับบัญชาในระดับหมวด กองร้อย กองพัน และระดับที่สูงกว่าในด้านความรับผิดชอบเกี่ยวกับการเป็นผู้นำและการฝึกอบรม
ทหารสามารถใช้คำว่า "สหาย" เพื่อเรียกสมาชิกนายอื่น ๆ ในกองทัพอย่างเป็นทางการ ("สหาย" ตามด้วยยศหรือตำแหน่ง เช่น "สหายจ่าสิบเอก", "สหายหัวหน้าหมู่" หรือเพียงแค่ "สหาย" เมื่อไม่ทราบยศของบุคคลนั้น หรือเมื่อพูดคุยกับทหารหลายนาย)
ยุทธภัณฑ์.
ยุทธภัณฑ์หนัก.
กองทัพบก PLA มีการใช้ยานยนต์อย่างหนัก โดยมีทั้งยุทธภัณฑ์หุ้มเกราะ ขีดความสามารถการทำสงครามอิเล็กทรอนิกส์ที่ล้ำสมัย อำนาจการยิงที่หนาแน่น และระบบอาวุธที่ทันสมัยซึ่งสามารถแข่งขันกับของตะวันตกได้ กองทัพบก PLA ถูกแบ่งออกเป็นหน่วยผสมเหล่าที่ใช้ยานยนต์อย่างเต็มรูปแบบในระดับหนัก กลาง และเบา กองพลน้อยรบผสมระดับหนักจะติดอาวุธด้วยรถถังประจัญบานและยานรบทหารราบแบบสายพาน ส่วนกองพลน้อยผสมเหล่ากลางจะติดอาวุธด้วยรถรบทหารราบแบบสายพานหรือล้อ และกองพลน้อยผสมเหล่าเบาจะใช้รถลำเลียงพลหุ้มเกราะ รถบรรทุก MRAP หรือรถหุ้มเกราะในการเคลื่อนที่
ในระดับกองทัพน้อยผสม กองทัพบก PLA ใช้กองพลน้อยผสมเหล่า ระบบปืนใหญ่หนัก ระบบป้องกันทางอากาศพิสัยกลาง หน่วยรบพิเศษ หน่วยการบินกองทัพบก และระบบสนับสนุนด้านวิศวกรรมและการสงครามอิเล็กทรอนิกส์ที่หลากหลาย ระบบอาวุธในระดับนี้ประกอบด้วยปืนใหญ่สนาม PLZ-05 ปืนใหญ่สนาม PCL-181เครื่องยิงจรวดหลายลำกล้อง PHL-03/16 และระบบป้องกันทางอากาศ HQ-16 สินทรัพย์ทางอากาศภายในกองพลน้อยการบินประกอบด้วยเฮลิคอปเตอร์โจมตี Z-10 เฮลิคอปเตอร์ลาดตระเวน Z-19 เฮลิคอปเตอร์อเนกประสงค์ Z-20 ระบบอากาศยานไร้คนขับถูกนำมาใช้อย่างแพร่หลายในหน่วยรบทุกประเภทของกองทัพปลดปล่อยประชาชน
ในระดับกองพลน้อยผสมเหล่า กองบัญชาการกองพลน้อยสามารถจัดกำลังกองพันผสมเหล่าที่ประกอบด้วยรถถัง ปืนจู่โจม และรถรบทหารราบ (IFV) ได้หลากหลายแบบ เช่น รถถัง ZTZ-99A รถรบทหารราบ ZBD-04A รถรบทหารราบ ZBL-08, ปืนจู่โจม ZTL-11 และ รถโจมตีเร็ว CSK-181 MRAP กองพันสนับสนุนการยิง กองพันลาดตระเวน และกองพันป้องกันทางอากาศ ยังติดตั้งยุทธภัณฑ์ต่าง ๆ เช่น ปืนใหญ่อัตตาจร PLZ-07, PLL-09, PCL-161/171 เครื่องยิงจรวดหลายลำกล้อง PHL-11, PHZ-11 รถบรรทุกขีปนาวุธ AFT-9/10 ระบบป้องกันทางอากาศ PGZ-09/95, PGL-12/625, HQ-17/A และอากาศยานไร้คนขับจำนวนมาก
ในระดับกองพัน กองบัญชาการกองพันสามารถสั่งการให้กองร้อยรถถัง กองร้อยปืนจู่โจม กองร้อยทหารราบยานยนต์ และกองร้อยสนับสนุนการยิง  เข้าทำการรบระยะประชิดได้อย่างรวดเร็ว นอกจากนี้ยังมียุทธภัณฑ์สนับสนุนอื่น ๆ อีก ได้แก่ ปืนครกยิงเร็ว PCP-001 ปืนครกอัตตาจร PLL-05/PLZ-10 รถบรรทุกขีปนาวุธ AFT-8 ระบบป้องกันทางอากาศแบบพกพา (MANPADS) และระบบอาวุธที่ใช้โดยกำลังพล เช่น ปืนกลหนัก QJG-85 ปืนครก PP-87 หรือปืนครก PBP-172 รุ่นใหม่กว่า เครื่องยิงลูกระเบิดอัตโนมัติ QLZ-04 และขีปนาวุธนำวิถีด้วยลวด HJ-8E
ภายในแต่ละกองร้อยทหารราบยานยนตืจะมีหมวดทหารราบปกติและหมวดอำนาจการยิง  ซึ่งติดตั้งอาวุธประเภทปืนครกเบา ปืนเล็กยาวต่อต้านยุทโธปกรณ์ เครื่องยิงลูกระเบิดอัตโนมัติ 35 มม. เครื่องยิงจรวดแบบต่าง ๆ และปืนกลหนัก ในระดับหมวด หมู่ทหารราบยานยนต์จะประกอบด้วยทหารราบเก้านาย โดยเจ็ดนายจะลงจากยานพาหนะเพื่อทำการรบ องค์ประกอบของหมู่ทหารราบจะแตกต่างกันไปตามประเภทของกองพันผสมเหล่า หมู่ทหารราบขนาดกลางและเบาจะติดตั้งเครื่องยิงจรวดที่นำกลับมาใช้ใหม่ได้เพื่อเพิ่มขีดความสามารถการต่อต้านยานเกราะและปราการ ขณะที่หมู่ทหารราบขนาดหนักจะไม่มีจรวดในระดับหมู่ แต่จะอาศัยการสนับสนุนการยิงจากหมวดอำนาจการยิง หรือใช้รถรบทหารราบ ZBD-04A ของตัวเองแทน
อาวุธ.
อาวุธส่วนบุคคลและอาวุธประจำกาย.
ปืนเล็กยาวประจำกายมาตรฐานของทหารราบ PLA คือ QBZ-95/191 ที่ใช้กระสุนขนาด 5.8×42 มม. และปืนพกประจำกายคือ QSZ-92 ที่ใช้กระสุน 5.8×21 มม. DAP92 พลประจำยานพาหนะจะได้รับแจกปืนเล็กสั้น QBZ-95B ปืนกลมือ QCW-05 ขนาด 5.8 มม. ถูกใช้โดยหน่วยรบพิเศษและบุคลากรที่ไม่ใช่ทหาร การยิงสนับสนุนจากพลแม่นปืนใช้ปืนเล็กยาว QBU-88/191 และปืนเล็กยาวซุ่มยิง QBU-141/202 การยิงอ้อมใช้เครื่องยิงลูกระเบิด QLG-10 ปืนลูกซอง QBS-09 ถูกแจกจ่ายสำหรับภารกิจเจาะประตูและปฏิบัติการรบในระยะประชิด ส่วน QJB-95 ทำหน้าที่เป็นปืนกลอัตโนมัติประจำหมู่ซึ่งใช้ซองกระสุนแบบตลับหอยโข่งความจุ 75 นัด
เครื่องยิงจรวดแบบยิงแล้วทิ้ง PF-89, PF-97 และ DZJ-08 สามารถแจกจ่ายให้แก่หน่วยทหารราบเพื่อใช้ยิงตรงได้ตามสถานการณ์ ส่วนอาวุธสนับสนุนการยิงพิเศษ ซึ่งมักมีผู้เชี่ยวชาญประจำหรือเป็นสมาชิกของหมวดอำนาจการยิง จะประกอบด้วยขีปนาวุธนำวิถีต่อสู้รถถัง HJ-12 เครื่องยิงจรวด PF-98 เครื่องยิงลูกระเบิดอัตโนมัติ QLZ-87 และ QLZ-04 ขนาด 35 มม. ปืนเล็กยาวต่อต้านยุทโธปกรณ์ QBU-10 เครื่องยิงลูกระเบิดซุ่มยิง QLU-11 ปืนกลต่อสู้อากาศยาน QJG-02 ปืนกลหนัก QJZ-89 ปืนครก PP-89/93 ขนาด 60 มม.
ยุทธภัณฑ์และเครื่องแบบทหารราบ.
ใน ค.ศ. 2014 ใช้จ่ายในการจัดหาเครื่องแบบและยุทธภัณฑ์สำหรับทหารจีนหนึ่งนายอยู่ที่ประมาณ 9,400 หยวน (1,523 ดอลลาร์สหรัฐ) โดยชุดมาตรฐานประกอบด้วยชุดเครื่องแบบลายพรางไทป์ 07 หมวกนิรภัย เสื้อกั๊กยุทธวิธี หน้ากากป้องกันแก๊สพิษ เป้สะพายหลัง ชุดปฐมพยาบาล อาวุธประจำกาย เข็มขัดสนาม หมวกกันฝน ชุดเครื่องแบบลายพราง กระติกน้ำ และรองเท้าคอมแบต อย่างไรก็ดี ทหารราบทั่วไปไม่ค่อยได้ใช้เสื้อเกราะกันกระสุนที่เบิกมาซึ่งถูกเก็บไว้ในคลังแสง ก่อน ค.ศ. 2015 เฉพาะหน่วยปฏิบัติการพิเศษที่ออกปฏิบัติการเท่านั้นที่จะได้รับเสื้อเกราะกันกระสุน
ยุทโธกรณ์สำหรับทหารราบ เช่น เสื้อเกราะหนัก วิทยุส่วนตัว และสนับเข่าถูกพบว่าเป็นส่วนหนึ่งของชุดมาตรฐานตั้งแต่ ค.ศ. 2015 เมื่อ PLA ถูกส่งไปยังพื้นที่ที่มีความเสี่ยงสูง โดยสังเกตได้จากหน่วยที่เข้าร่วมปฏิบัติการรักษาสันติภาพของสหประชาชาติและปฏิบัติการต่อต้านโจรสลัด PLA เริ่มจัดซื้อเสื้อเกราะกันกระสุนสำหรับทหารในปริมาณมากตั้งแต่เดือนมีนาคม ค.ศ. 2020 โดยมีคำสั่งซื้อทั้งหมด 1.4 ล้านชิ้น ซึ่งประกอบด้วยแผ่นเกราะกันกระสุนสำหรับเสื้อกั๊กกันกระสุนทั่วไปจำนวน 930,000 ชิ้น และแผ่นเกราะกันกระสุนสำหรับเสื้อกั๊กกันกระสุนแบบเสริมสมรรถนะอีก 467,000 ชิ้น
เครื่องไทป์ 19 ที่มาพร้อมลายพรางดิจิทัลซิงคง เสื้อกั๊กยุทธวิธี เป้สะพายหลัง อุปกรณ์ป้องกัน และอุปกรณ์สวมตา เริ่มเข้ามาแทนที่เครื่องแบบไทป์ 07 ตั้งแต่ ค.ศ. 2019 นอกจากเครื่องแบบแล้ว ยังมีการนำระบบสื่อสารแบบใหม่ คอมพิวเตอร์ส่วนบุคคล อินเทอร์เฟซทางยุทธวิธี และปืนเล็กยาวจู่โจมตระกูล QBZ-191 ปืนพก QSZ-92 รุ่นใหม่ รวมถึงระบบอาวุธชุดใหม่ทั้งหมดมาใช้งานใน PLAGF ตั้งแต่ ค.ศ. 2019 เช่นกัน การยกระดับเหล่านี้เป็นส่วนประกอบของ "ระบบการรบแบบบูรณาการสำหรับทหาร" ซึ่งเป็นโครงการที่มุ่งปรับปรุงยุทธภัณฑ์สำหรับทหารราบของ PLA ให้ทันสมัย
การเปลี่ยนแปลง.
ใน ค.ศ. 1987 PLAGF ซึ่งต้องพึ่งพายุทธภัณฑ์ที่แม้จะล้าสมัยแต่ก็ยังใช้งานได้ดี มีความมุ่งมั่นอย่างยิ่งที่จะปรับปรุงระบบป้องกันยานเกราะและอากาศยาน ยุทธภัณฑ์ส่วนใหญ่ผลิตขึ้นจากแบบของโซเวียตในทศวรรษ 1950 แต่ก็มีการปรับปรุงอาวุธทีละน้อย โดยบางส่วนใช้เทคโนโลยีจากตะวันตก ตัวอย่างของยุทธภัณฑ์ที่ได้รับการปรับปรุงซึ่งมีพื้นฐานจากฝโซเวียตคือรถถังหลักไทป์ 69 ซึ่งเป็นรุ่นพัฒนาของรถถังหลักไทป์ 59 ซึ่งมีต้นแบบมาจากที-54 ของโซเวียตอีกที โดยไทป์ 69 ได้รับการปรับปรุงเกราะให้ดีขึ้น มีระบบกันโคลงปืน ระบบควบคุมการยิงที่รวมถึงเครื่องวัดระยะด้วยเลเซอร์ ไฟฉายอินฟราเรด และปืนลำกล้องเรียบขนาด 105 มม.
ใน ค.ศ. 1987 การมีอยู่ของรถถังหลักใหม่ ไทป์ 80 ได้ถูกเปิดเผยในสื่อตะวันตก รถถังนี้มีแชสซีใหม่ ปืนขนาด 105 มม. และระบบควบคุมการยิง มีความเชื่อกันว่า PLA มีอาวุธทำลายล้างพลังปรมาณู และยังมีรายงานที่ไม่ได้รับการยืนยันว่ามีอาวุธนิวเคลียร์ทางยุทธวิธี ไม่ว่าในกรณีใด ๆ ระเบิดนิวเคลียร์และขีปนาวุธในคลังของจีนก็สามารถนำไปใช้ในบทบาทภาคพื้นได้
PLA ขาดแคลนขีปนาวุธนำวิถีต่อต้านรถถัง อาวุธปล่อยผิวพื้นสู่อากาศทางยุทธวิธี และอุปกรณ์อิเล็กทรอนิกส์เพื่อปรับปรุงการสื่อสาร การควบคุมการยิง และเซ็นเซอร์ตรวจจับ จีนเริ่มผลิตขีปนาวุธต่อต้านรถถัง Sagger ของโซเวียตใน ค.ศ. 1979 แต่ยังคงไม่มีขีปนาวุธถังนำวิถีต่อต้านรถที่มีประสิทธิภาพสูงกว่า มีระยะยิงไกลกว่า และเป็นระบบกึ่งอัตโนมัติ PLA มีความต้องการอาวุธปล่อยผิวพื้นสู่อากาศแบบเคลื่อนที่ได้และมิสไซล์ประทับบ่ายิงสำหรับทหารราบเพื่อใช้ต่อต้านเฮลิคอปเตอร์และอากาศยานบางประเภท
PLAGF ยังคงได้รับการปรับปรุงให้ทันสมัยและปรับโครงสร้างครั้งใหญ่อย่างต่อเนื่องเพื่อรับมือกับภัยคุกคามที่อาจเกิดขึ้นและเสริมสร้างขีดความสามารถ หน่วยรบแนวหน้า เช่น หน่วยรบพิเศษ นาวิกโยธินและพลร่มได้รับการจัดลำดับความสำคัญในการรับระบบอาวุธและยุทธภัณฑ์ที่ทันสมัย ส่วนด้านอื่น ๆ ที่ได้รับการปรับปรุงคือขีดความสามารถด้าน C4ISR ในสนามรบ (การบังคับบัญชา ควบคุม สื่อสาร คอมพิวเตอร์ ข่าวกรอง เฝ้าระวัง และลาดตระเวน) ด้วยการนำระบบสื่อสารผ่านดาวเทียม เครือข่ายไร้สาย และวิทยุดิจิทัลมาใช้ ทำให้ผู้บัญชาการทหารบกสามารถสื่อสารกับหน่วยรบแนวหน้าได้อย่างต่อเนื่องขณะเคลื่อนที่ นอกจากนี้ กองทัพบกส่วนใหญ่ยังได้รับการฝึกปฏิบัติการภายใต้สภาวะการตอบโต้ทางอิเล็กทรอนิกส์ที่รุนแรงอย่างสม่ำเสมอ และยังมีการพัฒนาระบบสงครามรวมศูนย์เครือข่ายที่เชื่อมโยงหน่วยรบ หน่วยข่าวกรอง การเฝ้าระวัง และการลาดตระเวนเข้าด้วยกันเพื่อสร้างเครือข่ายบูรณาการ#เปลี่ยนทาง 
สรุปยุทธภัณฑ์.
รายการยุทธภัณฑ์ของ PLAGF ประกอบด้วยยานพาหนะทางทหารจำนวนมาก ตัวเลขทั้งหมดด้านล่างนี้มาจากสถาบันระหว่างประเทศเพื่อการศึกษายุทธศาสตร์ ไม่รวมยานยนต์สนับสนุน เช่น ยานยนต์ทางวิศวกรรม ยานยนต์ขนส่ง ยานยนต์ลาดตระเวน รวมถึงยุทธภัณฑ์ที่ล้าสมัยและที่ถูกสำรองไว้
ความสัมพันธ์กับองค์กรอื่น.
กองทัพบกกองทัพปลดปล่อยประชาชนมีความสัมพันธ์ใกล้ชิดกับองค์กรกึ่งทหารหลายแห่งในประเทศจีน โดยเฉพาะตำรวจติดอาวุธประชาชน (PAP) และกองกำลังอาสาสมัคร (Militia) ทั้งสององค์กรกึ่งทหารนี้ทำหน้าที่เป็นกองหนุนให้กับ PLAGF ในยามฉุกเฉินของชาติ เช่น สงครามหรือภัยธรรมชาติ ตำรวจติดอาวุธประชาชนมีกำลังพลประมาณ 1.5 ล้านนาย ภารกิจหลักในยามปกติคือการรักษาความมั่นคงภายในและต่อต้านการก่อการร้าย
กองกำลังอาสาสมัครเป็นกำลังพลจำนวนมากที่ปฏิบัติงานในชีวิตประจำวันภายใต้การนำของพรรคคอมมิวนิสต์จีน (CCP) และเป็นส่วนหนึ่งของกองทัพจีน ภายใต้คำสั่งของหน่วยงานทหาร กองกำลังอาสาสมัครจะปฏิบัติภารกิจต่าง ๆ เช่น การเตรียมพร้อมสำหรับสงคราม การรักษาความปลอดภัยและการป้องกัน และการช่วยเหลือในการรักษาระเบียบและความมั่นคงทางสังคม มีกำลังพลประมาณ 3 ล้านนาย